钦定古今图书集成/方舆汇编/职方典/第1365卷 > 廉州府古迹考 通志府志合载
## 钦定古今图书集成/方舆汇编/职方典/第1365卷 > 廉州府古迹考 通志府志合载

本府。〈合浦县附郭。〉

廉州故城　在府治北七十五里蓬莱乡，唐州治也。一在合浦县多懽乡，西北去府一十五里。越州城　，在府治东一十里，一名青牛城。刘宋置越州时，见三清围之，即其处置城，因以名焉。太平军　即今郡治。宋太平兴国中，于海门镇置太平军，咸平初废。

封山县　，在旧廉州南一百二十里。南齐置封山郡，隋罢郡为县。唐武德中，以县置姜州，后州废，以县属廉州。宋开宝五年废。

蔡龙县　，旧在廉州北一百五十里。唐初置，属姜州。贞观中改属廉州，后废，即今蔡龙洞。东罗县　，唐初置，属姜州。贞观中省入廉州，后废。

海甬亭　“旧在城西南半里。明成化间，佥事林锦移近城西。嘉靖间，翁溥移于府治西南。隆庆间，佥事张士纯迁廉江西。”

瑞芝亭　在旧学泮池旁。明正德六年，产紫芝一，即以地建祠，今废。

“爱民” 亭　在城西门桥侧，为知府沈伦建，今圮。“惠民亭　” 在石康旧城，为知府张岳立。

憩亭　：在城西门外。知府陈健建，今圮。

仰止亭　在西江张公祠内，佥事纪国赞建。“还珠亭　” 旧在府治东，明成化间，副使林锦迁于南门外。

“鸣阳楼　” 在城内，即钟鼓楼。

澄波楼　在城南七里

大廉县　，在旧廉州东南一百里。唐初置，后废入“石康。”

高城县　在廉州境。唐贞观中，省入蔡龙县。珠池县　在府治南。唐贞观中置，后废入合浦。媚川都　在府治南。汉刘𬬮置，令人采珠，溺死者众。宋开宝五年，诏废之。

常乐县　在废石康县治南。汉置。宋太祖按《岭南图籍》，遂废。

石康县　，在府治东北三十里。明成化八年，并入合浦。

仙人桥　在府治东五十里新寮堡之前。溪中突起一石，俨如巨舟；长四丈许，阔半之。南岸斗石连穹，北岸条石横架，上有巨人迹，南有石人来侍。西岸有地址，如城池之状。过东又一石桥，桥架小溪，桥头有石佛、石盘，俗传仙人撑石船，引大廉小港，北通石康，至此闻鸡鸣乃止。又名石鸡桥。

还珠驿　汉孟尝守合浦，去珠复还，人慕其廉，亭以表之。

钦州

钦州故城　，在州东北五十里，地名“高沙土城。” 隋迁旧州，故城旧址尚存。

玉山州　在州境内，唐废。按《通志》：本梁安平县，置黄州及宁海郡。隋废郡，改州曰玉州。后废。唐复置玉山，后废。

南亭州　，在钦州境。唐初置，领内亭、遵化二县。贞观初废。

安海县　即废玉山州属县，见《玉山州》下。安远县　，在州境内。梁置安京郡，隋废郡为县。唐改曰保京。宋改安远，元因之。明省入州。铜柱　汉伏波将军马援既平交趾，立此以表汉界。在州治东贴浪都古森峒上。后有铭云：“铜柱折，交趾灭，交人惧，常加土石培之。”

铜鼓井　在州永乐乡团光村。有铜鼓井，塘曰“铜鼓塘。” 相传掘地得铜鼓，遂成井泉，因名。防城水驿　在时罗都防城村。明永乐十四年置，宣德中废。

佛陶水驿　在佛陶巡检司。永乐十四年置，宣德中废。

宁越递运所　在州城外东岸。明宣德五年，改建河泊所，后并废。

涌沦递运所　在时“罗都涌沦村” ，明宣德五年废。

平银马驿　在州东二十里平银渡。明成化九年裁革。

佛陶巡检司　在时罗都。明永乐十四年建，宣德五年废。其地为交趾所据，遂废。

如昔巡检司　在如昔都。明宣德间，废交趾布政司。州民黄金广等以其地降安南，遂废其地属万宁州，今江平金勒了葛村是。

天涯亭　在州东门月城上。宋以前建无考。明洪武五年，同知郭隽重修。

三山亭　在州南三山岭上。

鸿飞亭　在东门外游鱼洲。林希元满去，因感苏东坡“鸿飞那复计东西” 之句，改东岳庙为鸿飞亭。其亭四水环抱，诸峰朝拱，称胜景焉，因名之曰“鸿台环璧。”

“三石　” 在钦江水中，宋守陶弼常游憩于此。石凡三：曰“钓石” ，曰“醉石” ，曰“吟石。”

安凉县　，在州西南一百八十里罗浮山下。隋置，今废。

天涯驿　在州渡头。因毁废为天涯亭，后改“杨公祠。” 顺治十七年，州守喻三畏、康熙十一年，中军守备王瑜重修。

龙门　，刘欣期《交州记》云：“龙门水深千尺，三月上巳，大鱼登此化成龙，不得过者，暴腮点额，即今钦之龙门也。” 按：禹凿龙门，过积石，今欣期以为钦之龙门，不知何据？

铜钟　，相传“灵觉寺” 重千馀觔，汉时宝器。飞入大海，与龙相斗，声闻百里。道士黄子洪收之于东楼，悬之梁上，后迁之明伦堂，海贼邓耀盗去铸铳。

塔基　，堪舆相传，风水南方，文笔孤单，在于未方，当于丁方。得一峰对伫，为文明之象，以培风水，利于科甲。明崇祯三年，知州杨为祯议造石塔于大江之东，正居丁方，开砌塔脚，议抽盐引、海引五钱贮库，甫一年，计收千金。后杨陞巩昌府同知，为库吏干没。今基尚存，俟后君子。《灵山县》

足音亭　在三海岩前

“去思” 亭　在朝阳门外，为知县冯盛、李逢春立。“环秀亭　” 在六峰下，今废。

乌江亭　在城东北三里。

《钓鱼亭　》在响水滩侧。

《圆通》亭　：在城中十字街。佥事林锦建。

虚通堂　在六石峰下

钦江县　，在县治西南“秋风” 乡，为钦州城东厢地。

遵化县　在县南三十里上武乡新儿村，遗址尚存。

内亭县　，在县治西九十里，下甲乡六村。址尚存。

南宾县　，在县西北五里峰子岭下。

旧州故址　在县治西八十里下东乡，今立市。唐自钦江徙州治于此。至宋，又自此徙州治于安远，今为墟场。

龙门驿　在上安业乡二百里。明永乐中立，宣德间裁革。

安迁驿　在县治西一百里秋风乡。明永乐中立，宣德间废。

石室　在县西狼济山甯悌原读书之所，有石室，石门外有石桥，两石人夹峙其上。